Document ID: 32005D0657

32005D0657
L 241/64
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 15 септември 2005 година
за изменение на допълнение Б към приложение IХ към Акта за присъединяване от 2003 година по отношение на някои предприятия от секторите на месото, млякото и рибата в Литва
(нотифицирано под номер С(2005) 3441)
(текст от значение за ЕИП)
(2005/657/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения, Словакия, и по-специално глава 5, раздел Б, подраздел I, буква г) от приложение IХ към него,
като има предвид, че:
(1)
На Литва са предоставени преходни периоди за някои предприятия, изброени в допълнение Б към приложение IХ към Акта за присъединяване от 2003 г.
(2)
Допълнение Б към приложение IХ към Акта за присъединяване от 2003 г. беше изменено с Решения 2004/472/ЕО (1), 2004/473/ЕО (2), 2005/421/ЕО (3) на Комисията.
(3)
Според официална декларация на компетентния орган на Литва, някои предприятия от секторите на месото, млякото и рибата са приключили процеса на привеждане в съответствие с нормите и вече отговарят напълно на изискванията на законодателството на Общността. Други предприятия са прекратили дейността си. Следователно тези предприятия е необходимо да се заличат от списъка на предприятия в преход.
(4)
Освен това малък брой предприятия са положили значителни усилия да се приведат в съответствие със структурните изисквания, установени в законодателството на Общността. Тъй като срещат значителни трудности от технически характер, тези предприятия не са в състояние да завършат процеса на привеждане в съответствие с нормите в указания срок. Следователно е целесъобразно да бъде удължен срокът, за да могат да завършат процеса на привеждане в съответствие с нормите.
(5)
Следователно допълнение Б към приложение IХ към Акта за присъединяване от 2003 г. трябва да бъде съответно изменено. За повече яснота то следва да бъде заменено.
(6)
Постоянният комитет по хранителната верига и здравето на животните е информиран за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Допълнение Б към приложение IХ към Акта за присъединяване от 2003 г. се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 15 септември 2005 година.

Labels: 17
0
6
18
15